CELEX: 32011D0761
Language: lt
Date: 1322092800000
Title: 2011/761/ES: 2011 m. lapkričio 24 d. Komisijos įgyvendinimo sprendimas, kuriuo leidžiama pateikti rinkai flavonoidus iš Glycyrrhiza glabra L. kaip naują maisto komponentą pagal Europos Parlamento ir Tarybos reglamentą (EB) Nr. 258/97 (pranešta dokumentu Nr. C(2011) 8362)

26.11.2011   
            
            
               LT
            
            
               Europos Sąjungos oficialusis leidinys
            
            
               L 313/37
            
         KOMISIJOS ĮGYVENDINIMO SPRENDIMAS
   2011 m. lapkričio 24 d.
   kuriuo leidžiama pateikti rinkai flavonoidus iš Glycyrrhiza glabra L. kaip naują maisto komponentą pagal Europos Parlamento ir Tarybos reglamentą (EB) Nr. 258/97
   (pranešta dokumentu Nr. C(2011) 8362)
   (Tekstas autentiškas tik olandų ir prancūzų kalbomis)
   (2011/761/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1997 m. sausio 27 d. Europos Parlamento ir Tarybos reglamentą (EB) Nr. 258/97 dėl naujų maisto produktų ir naujų maisto komponentų (1), ypač į jo 7 straipsnį,
   kadangi:
   
               (1)
            
            
               2007 m. lapkričio 1 d. bendrovė KANEKA Pharma Europe kompetentingoms Belgijos institucijoms pateikė prašymą pateikti rinkai flavonoidus, gautus iš Glycyrrhiza glabra L. (glavonoidą), kaip naują maisto komponentą;
            
         
               (2)
            
            
               2008 m. gruodžio 3 d. kompetentinga Belgijos maisto vertinimo institucija pateikė pirminio vertinimo ataskaitą. Toje ataskaitoje ji padarė išvadą, kad bendrovė KANEKA pateikė pakankamai informacijos, kad būtų galima leisti tiekti rinkai iš Glycyrrhiza glabra L. gautus flavonoidus kaip naują maisto komponentą;
            
         
               (3)
            
            
               2009 m. vasario 19 d. Komisija pirminio vertinimo ataskaitą išsiuntė visoms valstybėms narėms;
            
         
               (4)
            
            
               per Reglamento (EB) Nr. 258/97 6 straipsnio 4 dalyje nustatytą 60 dienų laikotarpį, remiantis tos dalies nuostata, buvo pateikta pagrįstų prieštaravimų dėl šio produkto pateikimo rinkai;
            
         
               (5)
            
            
               todėl 2009 m. liepos 22 d. konsultuotasi su Europos maisto saugos tarnyba (EMST);
            
         
               (6)
            
            
               2011 m. birželio 30 d. EMST „Europos Komisijos prašymu pateiktoje mokslinėje nuomonėje dėl Glavonoid®, ekstrakto, gauto iš Glycyrrhiza glabra L. šaknų ar šakniastiebių, kaip naujo maisto komponento“ (2) padarė išvadą, kad glavonoidas apskritai buvo saugus suaugusiųjų populiacijai suvartojant iki 120 mg per dieną;
            
         
               (7)
            
            
               siekdama neviršyti 120 mg glavonoido suvartojimo per parą Kaneka Pharma Europe N. V.2011 m. rugpjūčio 11 d. sutiko glavonoidą naudoti tik kaip komponentą maisto papilduose ir gėrimuose;
            
         
               (8)
            
            
               remiantis moksliniu vertinimu nustatyta, kad glavonoidas atitinka Reglamento (EB) Nr. 258/97 3 straipsnio 1 dalyje nustatytus kriterijus;
            
         
               (9)
            
            
               šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sąjungos rinkai galima pateikti I priede nurodytus flavonoidus, gautus iš Glycyrrhiza glabra L. (toliau – glavonoidas), kaip naują maisto komponentą, skirtą naudoti II priede išvardytomis paskirtimis.
   Pats glavonoidas negali būti parduodamas galutiniam vartotojui.
   2 straipsnis
   1.   Ženklinant maisto produktus, kurių sudėtyje yra iš Glycyrrhiza glabra L. gautų flavonoidų, kuriuos leidžiama naudoti šiuo sprendimu, rašomas jų pavadinimas „flavonoidai, gauti iš Glycyrrhiza glabra L.“
   2.   Ženklinant maisto produktus, kuriuose pridėta produkto kaip naujo maisto komponento, turi būti užrašas nurodant:
   
               a)
            
            
               kad produktas neturėtų būti vartojamas nėščių ir krūtimi maitinančių moterų, vaikų ir jaunų paauglių, taip pat
            
         
               b)
            
            
               kad receptinius vaistus vartojantys žmonės turėtų produktą vartoti tik prižiūrimi gydytojo;
            
         
               c)
            
            
               kad per parą turėtų būti suvartojama ne daugiau kaip 120 mg glavonoido.
            
         3.   Glavonoido kiekis gatavame produkte nurodomas ženklinant maisto produktą, kurio sudėtyje yra šios medžiagos.
   4.   Gėrimai, kurių sudėtyje yra glavonoido, tiekiami galutiniam vartotojui tik vienos porcijos pakuotėmis.
   3 straipsnis
   Šis sprendimas skirtas Kaneka Pharma Europe N.V. Triomflaan 173, 1160 Brussels, Belgija.
   
      Priimta Briuselyje 2011 m. lapkričio 24 d.
      
         
            Komisijos vardu
         
         John DALLI
         
            Komisijos narys
         
      
   
   
      (1)  OL L 43, 1997 2 14, p. 1.
   
      (2)  EMST leidinys (2011 m.); 9(7): 2287.
   
      I PRIEDAS
      
         GLAVONOIDO SPECIFIKACIJOS
      
      
         Aprašymas
      
      Glavonoidas yra ekstraktas, gaunamas iš Glycyrrhiza glabra šaknų ar šakniastiebių ekstrahuojant etanoliu ir paskui ekstrahuojant šią etanolio ištrauką vidutinio ilgio grandinės trigliceridais. Tai yra tamsiai rudas skystis, kurio sudėtyje yra 2,5–3,5 % glabridino.
      
         Specifikacijos
      
      
                  Parametras
               
               
                   
               
            
                  Drėgmė
               
               
                  Mažiau kaip 0,5 %
               
            
                  Pelenai
               
               
                  Mažiau kaip 0,1 %
               
            
                  Peroksidų skaičius
               
               
                  Mažiau kaip 0,5 meq/kg
               
            
                  Glabridinas
               
               
                  2,5–3,5 % riebalų
               
            
                  Glicirizo rūgštis
               
               
                  Mažiau kaip 0,005 %
               
            
                  Riebalai, įskaitant polifenolio tipo medžiagas
               
               
                  Ne mažiau kaip 99 %
               
            
                  Baltymai
               
               
                  Mažiau kaip 0,1 %
               
            
                  Angliavandeniai
               
               
                  Neaptinkama
               
            
   
      II PRIEDAS
      
                  Maisto produktų kategorija
               
               
                  Didžiausias leistinas glavonoido kiekis
               
            
                  Gėrimai pieno pagrindu
                  Jogurtiniai gėrimai
                  Gėrimai iš vaisių ar daržovių
               
               
                  120 mg kasdieninėje porcijoje
               
            
                  Maisto papildai
               
               
                  120 mg porcijoje, suvartojamoje per parą